ตลท.ตั้ง”แมน ชุติชูเดช”เป็นผช.ผู้จัดการ สายงานวางแผนกลยุทธ์องค์กร มีผล 1 มี.ค.59
ตลท.ตั้ง"แมน ชุติชูเดช"เป็นผช.ผู้จัดการ สายงานวางแผนกลยุทธ์องค์กร มีผล 1 มี.ค.59
24 ก.พ. 2559

นางเกศรา มัญชุศรี กรรมการและผู้จัดการ ตลาดหลักทรัพย์แห่งประเทศไทย เปิดเผยว่า ตลาดหลักทรัพย์ฯ แต่งตั้ง นาย แมน ชุติชูเดช เป็นผู้ช่วยผู้จัดการ สายงานวางแผนกลยุทธ์องค์กร ดูแลงานฝ่ายกลยุทธ์องค์กร ฝ่ายต่างประเทศ และฝ่ายวิจัย เริ่มมีผลตั้งแต่ 1 มีนาคม 2559 เป็นต้นไป
นายแมน ชุติชูเดช มีความรู้และประสบการณ์ที่หลากหลายทั้งงานกลยุทธ์ งานต่างประเทศ งานวิจัย และงานบริหารการลงทุน โดยตำแหน่งล่าสุดก่อนเข้ามาร่วมงานกับตลาดหลักทรัพย์ฯ คือ ผู้ช่วยเลขาธิการ กองทุนบำเหน็จบำนาญข้าราชการ ดูแลงานด้านกลยุทธ์การลงทุน ด้านงานวิจัยตราสารหนี้ตราสารทุน และค้าตราสาร จบการศึกษาปริญญาตรี วิศวกรรมศาสตรบัณฑิต สาขาวิศวกรรมเครื่องกล จุฬาลงกรณ์มหาวิทยาลัย ปริญญาโทวิทยาศาสตร์มหาบัณฑิต Columbia University สหรัฐอเมริกา และปริญญาเอกวิทยาศาสตร์ด้าน Operation Research-Stochastic Modeling จาก The George Washington University สหรัฐอเมริกา